মার্কিন পণ্য নিয়ে বড় সিদ্ধান্ত ভারতের, এবার কী হবে?

ওয়েবডেস্ক- মার্কিন পণ্যের (US goods) উপর শুল্ক প্রত্যাহার (Withdraw Tariffs ) করতে রাজি ভারত (India), সাংবাদিকদের মুখোমুখি হয়ে এমনটাই জানিয়েছেন মার্কিন প্রেসিডেন্ট ডোনাল্ড ট্রাম্প (US President Donald Trump) । কোন কোন পণ্যের ক্ষেত্রে এই সিদ্ধান্ত তা এখনও স্পষ্ট নয়।

ভারতের সঙ্গে দ্বিপাক্ষিক বাণিজ্য চুক্তির আলোচনা চলাকালীন মার্কিন প্রেসিডেন্ট ডোনাল্ড ট্রাম্প মঙ্গলবার এই ঘোষণা করেন।

হোয়াইট হাউসে কানাডার প্রধানমন্ত্রী মার্ক কার্নির সঙ্গে এক সংবাদ সম্মেলনে ট্রাম্প এই চুক্তির তাৎপর্যের উপর জোর দেন। ভারতের এই পদক্ষেপের প্রশংসা করেছেন ট্রাম্প। মার্কিন প্রেসিডেন্টের এই ঘোষণা দ্বিপাক্ষিক বাণিজ্যের সবচেয়ে জটিল সমস্যাগুলির একটির সম্ভাব্য সমাধানের দিকে এগোচ্ছে বলেই ধরে নেওয়া যায়।

ট্রাম্প, ভারতের পদক্ষেপের এই প্রশংসা করে বলেছেন, তারা ইতিমধ্যেই একমত হয়েছে। তবে ভারত আমার জন্য ছাড়া অন্য কারওর জন্য এটি করত না। আমাদের দেশ ব্যবসার জন্য মুখিয়ে আছে।

ভারত সরকার এখনও এই উন্নয়নের বিষয়টি প্রকাশ্যে নিশ্চিত করেনি। তবে, যদি বাস্তবায়িত হয়, তাহলে শুল্ক প্রত্যাহার মার্কিন যুক্তরাষ্ট্রের সঙ্গে ভারতের বাণিজ্য সম্পর্কে একটি উল্লেখযোগ্য পরিবর্তন আনবে।

অপরদিকে আরও মুক্ত বাণিজ্য চুক্তি সম্পন্ন হয়েছে ভারত ও ব্রিটেনের মধ্যে। এই ঐতিহাসিক পদক্ষেপে বাণিজ্যের পাশাপাশি শক্তিশালী হবে দুই দেশের অর্থনীতি। ২০২২ সালে প্রথমবার এই চুক্তি নিয়ে আলোচনা শুরু হয়েছিল। তার পর দীর্ঘ প্রতীক্ষার পর সেটি সম্পন্ন হল। গত শুক্রবার লন্ডনে এবিষয়ে বৈঠক করেন দুই দেশের শিল্প ও বাণিজ্যমন্ত্রীরা। আলোচনার স্বল্পদিনের মাথাতেই সেই চুক্তি সম্পন্ন হল।

ইউরোপীয় ইউনিয়ন থেকে বেরিয়ে আসার পর এটাই ব্রিটেনের সবথেকে গুরুত্বপূর্ণ বাণিজ্য। বাণিজ্য চুক্তি সম্পন্ন হওয়ায় দুই গণতন্ত্রের মধ্যে অংশীদারিত্ব আরও উন্নত হবে। বস্ত্র, সমুদ্রজাত পণ্য, লেদার, জুতো, রত্ন ও অলঙ্কার, খেলার সরঞ্জাম ও খেলনা রফতানিতে সুবিধা পাবে ভারত। আইটি, শিক্ষা ও আর্থিক পরিষেবা ক্ষেত্রগুলিও এই চুক্তির মাধ্যমে উপকৃত হবে। এই ব্রিটেনের প্রধানমন্ত্রী কিয়ের স্টারমারের সঙ্গে ফোনে কথা বলেন ভারতের প্রধানমন্ত্রী নরেন্দ্র মোদি।

তার পর এক্স হ্যান্ডলে মোদি লেখেন, ‘প্রধানমন্ত্রী কিয়ের স্টারমারের সঙ্গে কথা হল। ভারত ও ব্রিটেন একটি ঐহিহাসিক বাণিজ্য চুক্তি স্বাক্ষর করেছে। আমাদের কৌশলগত অংশীদারিত্ব আরও দৃঢ় হবে।’ উচ্ছ্বাস প্রকাশ করে বিবৃতি দেন স্টারমারও। তিনি বলেন, ‘আমরা বাণিজ্য আর অর্থনীতির এক নতুন অধ্যায়ে প্রবেশ করেছি। আজ ভারতের সঙ্গে ঐতিহাসিক চুক্তি সম্পন্ন হল।

মুক্ত বাণিজ্য চুক্তির ফলে ভারতের বাজারে বাড়তি সুবিধা পাবে ব্রিটিশ বাণিজ্যিক সংস্থাগুলি। অটোমোবাইল, অ্যালকোহল সহ বহু পণ্যে শুল্ক কমবে। চুক্তি চালু হলে শুল্ক বাবদ ৪০ কোটি পাউন্ড ছাড় দেবে ভারত। একইসঙ্গে ব্রিটেনে বসবাসকারী অস্থায়ী ভারতীয় কর্মীদের তিন বছর সামাজিক সুরক্ষার কোনও রকম অর্থ প্রদান করতে হবে না।

দেখুন আরও খবর-